58 C. PLINII HIST. NAT. LIB. XXVI. 



folia. Pisces necat, alvum solvit, radice, vel foliis, vel 

 succo in mulso, aut aqua mulsa drachmis quatuor. De- 

 trahit privatim aquas. 5 



Tithymalos dendroides , sive cobios , sive leptophyllos , xvm. 



XLV. Septimum dendroiden cognominant, alii co- 

 bion, alii leptophyllon, in ptris nascens, comosissimum 

 ex omnibus maxime, cauliculis rubentibus, et semine 

 copiosissimum : ejusdem effeclus, cujus characias. 



Apios ischas, sive raphanos agria, 11. 



XLVI. Apios ischas , sive raphanos agria , juncos 

 duos sive trs spargit in terra rubentes, foliis ruta : 

 radix caepae, sed amplior : quare quidam raphanum sil- 

 vestrem vocant. Intus habet mammam candidam, extra 

 cortices nigros. Nascitur in monluosis asperis , ali- 

 quando et herbosis. Effoditur vere, tusaque in fictili 

 mergitur, dejectoque quod supernatat, reliquus succus 

 purgat utraque parte, sesquiobolo in aqua mulsa. 



Sic et hydropicis datur acetabuli mensura. Inspergitur 

 et aridae radicis farina potioni , aiuntque superiorem 



